Консенсус эҙләү процесы фекер алышыу биттәрен мотлаҡ файҙаланыуҙы талап итмәй, ләкин дискуссияларҙы ойоштороу өсөн мөмкин тиклем нәҡ ошо биттәрҙе файҙаланырға кәрәк. Әһәмиәтле төҙәтмәләр индерер алдынан был мәсьәлә элегерәк ҡаралмағанлығын белеү өсөн мәҡәлә буйынса фекер алышыу битенә инеп, ҡарап сығыу файҙалы булыр. Башҡа осраҡтарҙа ҡыйыу төҙәтегеҙ, Википедияла бит иң мөһиме — мәҡәләләрҙең сифатын камиллаштырыу. Төҙәтеүҙәргә комментарийҙар оҙонлоғо буйынса сикләнгән һәм уларҙы дөрөҫ аңламаҫҡа мөмкин. Аргументтар мәҡәлә файҙаһына килтерелгәнгә тиклем көтмәгәндә төҙәтмә булһа, фекер алышыу битендә күп осраҡта аңлашылмаусанлыҡ килеп тыуа. Шуға күрә бөтә бәхәсле һәм уңайһыҙ ситуацияларҙа фекер алышыу биттәрен кәрәкле үҙгәрештәрҙе индерер алдынан аргументлау өсөн файҙаланырға тәҡдим ителә. Һәм киреһенсә, әгәр ҙә һеҙ кемдеңдер төҙәтеүенә ҡарата шикләнәһегеҙ икән, күпмелер ваҡыт көтөп тороғоҙ, фекер алышыу битендә бәлки уға комментарий килеп сығыр.